CELEX: 62018CN0070
Language: fi
Date: 2018-02-02 00:00:00
Title: Asia C-70/18: Ennakkoratkaisupyyntö, jonka Raad van State (Alankomaat) on esittänyt 2.2.2018 – Staatssecretaris van Justitie en Veiligheid v. A, B ja P

7.5.2018   
            
            
               FI
            
            
               Euroopan unionin virallinen lehti
            
            
               C 161/16
            
         Ennakkoratkaisupyyntö, jonka Raad van State (Alankomaat) on esittänyt 2.2.2018 – Staatssecretaris van Justitie en Veiligheid v. A, B ja P
   (Asia C-70/18)
   (2018/C 161/18)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Staatssecretaris van Justitie en Veiligheid
   
      Vastapuolet: A, B ja P
   
      Ennakkoratkaisukysymykset
   
   
               1)
            
            
               
                           a.
                        
                        
                           Onko päätöksen N:o 2/76 (1) 7 artiklaa ja päätöksen N:o 1/80 13 artiklaa tulkittava siten, että kyseiset määräykset eivät ole esteenä kansalliselle järjestelmälle, jossa säädetään kolmansien maiden, kuten Turkin, kansalaisten biometristen tietojen yleisestä käsittelystä ja säilyttämisestä sellaisessa rekisteröintijärjestelmässä, jota tarkoitetaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY (EYVL 1995, L 281) 2 artiklan a ja b alakohdassa, koska kyseinen kansallinen järjestelmä ei ylitä sitä, mikä on tarpeen kyseisellä järjestelmällä tavoiteltavan henkilöllisyys- ja asiakirjapetosten ehkäisemistä ja torjumista koskevan oikeutetun päämäärän saavuttamiseksi?
                        
                     
                           b.
                        
                        
                           Onko tässä yhteydessä merkitystä sillä, että biometristen tietojen säilytysaika on kytketty kolmansien maiden, kuten Turkin, kansalaisten laillisen ja/tai laittoman oleskelun kestoon?
                        
                     
         
               2)
            
            
               Onko päätöksen N:o 2/76 7 artiklaa ja päätöksen N:o 1/80 13 artiklaa tulkittava siten, että kansallinen järjestelmä ei ole näissä säännöksissä tarkoitettu rajoitus, jos tämän kansallisen järjestelmän vaikutus kyseisissä säännöksissä tarkoitettuun työhönpääsyyn on liian epävarma ja välillinen, jotta tämän työhönpääsyn voitaisiin olettaa estyvän?
            
         
               3)
            
            
               
                           a.
                        
                        
                           Jos edellä olevaan toiseen kysymykseen vastataan, että kansallinen järjestelmä, jossa mahdollistetaan rekisteröintijärjestelmässä olevien kolmansien maiden, kuten Turkin, kansalaisten biometristen tietojen asettaminen kolmansien käytettäväksi terrorismirikosten tai muiden rikosten estämistä, selvittämistä ja tutkintaa varten, on uusi rajoitus, onko Euroopan unionin perusoikeuskirjan 52 artiklan 1 kohtaa, kun sitä luetaan yhdessä perusoikeuskirjan 7 ja 8 artiklan kanssa, tulkittava siten, että se on esteenä kyseisen kaltaiselle kansalliselle järjestelmälle?
                        
                     
                           b.
                        
                        
                           Onko tässä yhteydessä merkityksellistä, että sillä hetkellä, kun kyseinen kansalainen otetaan kiinni rikoksesta epäiltynä, hänellä on mukanaan oleskelulupa, johon hänen biometriset tietonsa on tallennettu?
                        
                     
         
      (1)  Euroopan talousyhteisön ja Turkin välisellä assosiaatiosopimuksella perustetun assosiaationeuvoston päätös.